Maimane se 'dossier van bewyse' teen Magashule | Maroela Media
Maimane se 'dossier van bewyse' teen Magashule
DA-leier Mmusi Maimane en die party se premierskandidaat vir die Vrystaat, Patricia Kopane (Foto: ANA)
Mmusi Maimane, leier van die Demokratiese Alliansie, het Vrydag 'n dossier van inligting aan die Nasionale Vervolgingsgesag (NVG) in Pretoria oorhandig wat, volgens hom, "bewyse is van oortredings van die ANC se sekretaris-generaal, Ace Magashule".
"Die Nasionale Direkteur van Openbare Vervolging [adv. Shamila Batohi] het uiteindelik om verskoning gevra dat sy nie teenwoordig kon wees nie. Sy het senior mense uit haar kantoor gestuur, insluitend Bulelwa Makeke [hoof van NVG-kommunikasie] om die dokumente te ontvang wat ons wou oorhandig," het Maimane aan verslaggewers buite die NVG se kantoor gesê. "Dit is bewyse wat daarop dui dat die Vrystaat gekaap is, dat daar 'n stelsel van korrupsie is. Niks het verander nie. Jy het nuwe akteurs, maar die gestelery duur voort."
Hy het gesê die DA wou ook bewyse indien dat klagtes aanhangig gemaak is. "Dit is die derde groep klagtes wat ons aanhangig gemaak het en ek was in gesprek met die polisie. Ons kan nie in 'n land woon waar korrupsie voortgaan en niemand daarvoor in hegtenis geneem word nie."
Die DA se premierskandidaat vir die Vrystaat, Patricia Kopane, het by Maimane aangesluit.
Maimane het bygevoeg hy het Vrydag 'n beëdigde verklaring by die NVG ingedien wat wys hoe die ANC 'n "swendelary organisasie is wat die staat gekaap het om hulpbronne te plunder". "Hulle het van die mense vergeet en nou stel hulle net in hulself en hul eie familielede belang. Dit is duidelik: as jy 'n kind, 'n dogter, 'n seun van 'n ANC-politikus is, dan is dit hemel vir jou, want jy gaan voordeel trek – of dit nou die presidente [Cyril Ramaphosa en Jacob Zuma] se kinders Duduzane of Andile is, of Ace se dogter, dan is dit alles 'n besigheid. Uiteindelik wil ons dié besware opper en ek het versoek dat ons van polisiëring af moet wegbeweeg na vervolving."
Maimane het ook 'n eksemplaar van Pieter-Louis Myburgh se boek, Gangster State: Unraveling Ace Magashule's Web of Capture, wat beweerde korrupsie onder Magashule onthul, aan die NVG oorhandig. Magashule ontken die boek se bewerings dat hy in die middel staan van 'n web van korrupsie en het gedreig om die outeur en uitgewer te dagvaar.
Ace Magashule DA Vrystaat
EFF groei 'soos springmielies in 'n oond' – Ndlozi
Goeie idee en goeie propagande voor verkiesing, jammer dat niks ooit hieromtrent gaan gebeur nie. Hoekom kon die hooggeagte dame toe nie kom, klaar gekaap? Ek sal maar steeds VF+ stem, dis al party wat werklik omgee vir my en oplossings het
Ek stem saam met Manie niks gaan gebeur nie.
Liewe land,die man try die regering VASVAT!!!
Kom tog om HEMELSNAAM OOR JULLE SIEK AFGESAAAAAAAGDE vf+ gesannik
mensig,maar die VF+ vrees die DA!
Seker daarom dié alewige geblaf, gekêf en gewoef as die DA iets durf doen, julle spul LOSERS EN BANGg….❗❗??